
ПРОГРАМНА СИСТЕМА НА ДГ  „РАДОСТ“                              

  Програмната система на ДГ „Радост” е съобразена със Закона за предучилищното и училищно образование и изискванията на Наредба №5/ 03.06.2016г. за предучилищно образование, Национална стратегия за детето 2008 – 2018г., Конвенцията на ООН за правата на детето, Стратегия за образователната интеграция на децата и учениците от етническите малцинства. Програмната система отговаря на съвременните педагогически тенденции и образователни стратегии, изискващи формирането на личности, които бързо да се приспособяват към нова среда. Във формите на педагогическо взаимодействие, вниманието е насочено към жизнено значими за детето ситуации, доминира идеята за цялостно развитие на детската личност чрез адаптиране, индивидуализиране и интегриране на неговата активност в средата, в която живее и се развива. 
I.Подходи и форми на педагогическо взаимодействие
1. Подходи които ще се прилагат от учителите:
Хуманно-личностен подход:
· Личният опит е в основата на субективния опит - детската градина осъзнава и систематизира стихийния опит на детето;
· Възпитаването и обучението на детето се осъществяват чрез съчетаване на словесните с игрови, нагледни и практически интерактивни техники;
· Придобиване от детето на културни компетенции чрез водещата игрова дейност;
· Търсене на индикатори за вътрешната динамика на игра и усвояване, на познание и креативност;
· Осигуряване на самоактуализацията на индивидуалността - стабилност, присъединяване и приемане, самоуважение и толерантност.
Рефлексивен и ценностно - ориентиран подход:
· Развитие на самооценка, самоконтрол - саморегулация при решаване на игрови, практически и познавателни задачи;
· Интегриране на всички процеси на взаимодействие, които развиват детската индивидуалност с цел стимулиране на представи, умения и компетенции;
· Стимулиране на междукултурната рефлексия в европейското образователно пространство.
Комуникативно-експресивен и креативен подход:
· Разчита се на неформални контакти, общи желания, идеи и проекти;
· Подпомага се индивидуалната експресивност на детето;
· Акцентира се върху креативните прояви в играта, познанието, общуването;
· Развиват се комуникативни умения, уменията за самопредставяне и за работа с другите – в диади, малки групи и в екип.
Ситуационен подход:
· Установяват се знания и компетентности в ежедневните ситуации;
· Създава се мотивация за участие в различни дейности;
· Съобразява се обучението с потребностите и интересите на децата;
· Поощряват се комуникативните умения в съвместни действия между деца от различни етнически групи;
· Педагогическото взаимодействие в предучилищното образование се организира в основна форма и в допълнителни форми. Формите на педагогическото взаимодействие се организират в съответствие с прилаганата в детската градина или училището програмна система при зачитане на потребностите и интересите на децата.


Основната форма на педагогическо взаимодействие е педагогическата ситуация, която протича предимно под формата на игра. Педагогическите ситуации се организират само в учебно време и осигуряват постигането на компетентностите, определени в Държавния образователен стандарт за предучилищно образование. Образователните направления, по които ще се провеждат основни форми на педагогическо взаимодействие за всяка възрастова група са:
· Български език и литература;
· Математика;
· Околен свят;
· Изобразително изкуство;
· Музика;
· Конструиране и технологии;
· Физическа култура.  
Продължителността на една педагогическа ситуация по преценка на  учителя е от 15 до 20 минути за първа и втора възрастова група и от 20 до 30 минути за трета и четвърта възрастова група. 
Допълнителните форми на педагогическо взаимодействие се организират ежедневно по преценка на учителя и са свързани с цялостната организация за деня в детската група. В допълнителните форми на педагогическо взаимодействие се разширяват и усъвършенстват отделни компетентности от определените в държавния образователен стандарт за предучилищно образование, които допринасят за личностното развитие и за разнообразяване живота на детето. Допълнителните форми на педагогическо взаимодействие се организират от учителя на групата извън времето за провеждане на педагогическите ситуации, в съответствие с програмната система, прилагана в детската градина, цялостната организация на деня, интересите и потребностите на децата и групата. Допълнителните форми се организират както в учебно, така и в неучебно време. Някои от допълнителните форми на педагогическо взаимодействие, които се реализират във всички групи на ДГ „Радост“ са:
· Прием на децата;
· Утринна гимнастика
· Подготовка за /закуска, обяд/
· Мини образователни проекти;
· Излети, разходки, екскурзии;
· Игри;
· Изпращане на децата.
· Празници и развлечения
· Дейности по избор на децата


                                                   II.Разпределяне на формите на педагогическо взаимодействие 
Предучилищното образование се осъществява при целодневна, полудневна, почасова и самостоятелна организация. В ДГ „Радост“ се осъществява целодневна организация, като децата са разпределени в групи по възрастов признак. Целодневната организация осигурява възпитание, социализация, обучение и отглеждане на децата в рамките на 12 астрономически часа на ден през учебната година. В учебно време се редуват основна и допълнителни форми, а в неучебно време само допълнителни форми на педагогическо взаимодействие, като се осигуряват условия и време за игра, почивка, условия и време за хранене, както и дейности по избор на детето. В детското заведение няма да се организират и провеждат педагогически ситуации по образователни направления за авторски и иновативни програмни системи. 
Брой на педагогическите ситуации по образователни направления:

	Образователно направление
	І а,б групи
	ІІ а група
	ІІІ –а група
	ІV а група

	1. Български език и литература
	1
	2
	3
	4

	1. Математика
	1
	1
	2
	3

	1. Околен свят
	1
	2
	2
	2

	1. Изобразителни дейности
	2
	2
	2
	2

	1. Конструиране и технологии
	1
	1
	2
	2

	1. Физическа култура
	3
	3
	3
	3

	1. Музика
	2
	2
	2
	2

	ОБЩО
	11
	13
	16
	18



Приложение 1 / седмично разпределение

	2.Организация на деня и дневен режим
Предучилищното образование се осъществява при целодневна, полудневна, почасова или самостоятелна организация.
  2.1.Целодневната организация осигурява възпитание, социализация, обучение и отглеждане на деца в рамките на 12 астрономически часа на ден през учебната година. В целодневната организация в учебно време се редуват основни и допълнителни , а в неучебно време – само допълнителни форми на педагогическо взаимодействие, като се осигуряват и:
· условия и време за игра, почивка, включително следобеден сън;
· условия и време за хранене-сутрешна закуска, обяд и две задължителни подкрепителни закуски-между сутрешната закуска и обяда и между обяда и вечерята;
· дейности по избор на детето;
	2.2. Полудневната организация осигурява възпитание, социализация, обучение и отглеждане на деца в рамките на 6 последователни астрономични часа на ден преди обяд през учебната година. В полудневната организация в учебно време се редуват основни и допълнителни, а в неучебно време – само допълнителни форми на педагогическо взаимодействие като се осигуряват и:

· условия и време за игра, почивка;
· условия и време за закуска;
· дейности по избор на детето;
	2.3. Почасовата организация осигурява възпитание, социализация, обучение и отглеждане на деца в рамките на 3 астрономически часа на ден. Почасовата организация се осъществява само през учебно време. Организират се форми, а ако продължителността на престоя на детето позволява – и допълнителни форми на педагогическо взаимодействие, като се осигуряват условия и време за игра, почивка, дейности по избор на детето. Почасовата организация се осъществява заедно с децата в групата за целодневна или за полудневна организация, като в група може да се включат не повече от 2 деца на почасова организация над максималния брой деца.
	2.4. Самостоятелната организация включва възпитание, социализация, обучение и отглеждане на детето, организирано от родителя, и проследяване постиженията на детето от детската градина в началото и края на учебното време. Самостоятелната организация се провежда по заявено желание на родителя за съответната учебна година и след одобрение от експертна комисия в РУО.
	Учителите в групата определят редуването на формите на педагогическо взаимодействие и организират деня на детето в детската градина.
	Организацията на деня е примерна и определените в нея дейности могат да се променят в съответствие с интересите и потребностите на децата.
· В учебно време /Приложение 2-а/
· В неучебно време /Приложение 2-б/

ТЕМАТИЧНО РАЗПРЕДЕЛЕНИЕ ПО ОБРАЗОВАТЕЛНИ НАПРАВЛЕНИЕ

	На основание чл.29, ал.4, т.3 от Наредба №5 за предучилищното образование тематичното разпределение осигурява ритмично и балансирано разпределение на съдържанието по образователните направления по чл.28, ал.2 и включва темите за постигане на отделни компетентности като очаквани резултати от обучението, както и методите и формите за проследяване постиженията на децата. Педагогическото взаимодействие е подчинено на идеята за щастливо, мотивирано и уверено в собствените си възможности дете. Образователното съдържание е интегрирано. То е структурирано във взаимно свързани образователни ядра и направления и се конкретизира чрез възрастови и индивидуални цели на развитие. Учебното съдържание е разработено съгласно ДОС за предучилищното образование.

	Педагогическите екипи по групи имат свободата да упражняват своята лична преценка и вземат решения, така че да приспособят материала към особеностите на всяка група.

ПРОСЛЕДЯВАНЕ НА РЕЗУЛТАТИТЕ ОТ ПРЕДУЧИЛИЩНОТО ОБРАЗОВАНИЕ

	1.Същност на процеса
	Проследяване на резултатите от предучилищното образование на децата във всяка възрастова група се определя от учителя, в съответствие с очакваните резултати от възпитанието, обучението и социализацията на децата за всяка възрастова група по всички образователни направления.
	В подготвителните групи за училище /5-7г./ при проследяване на резултатите е необходимо да се проследи цялостното развитие на детската личност; придобиването на съвкупност от компетентности-знания, умения и отношения, необходими за успешното преминаване на детето към училищното образование.

	1.1.Периодичност на проследяване на резултатите от предучилищното образование
	Проследяването на резултатите от постиженията на детето се осъществява от учителите на съответната група в началото/първата и втора учебна седмица/ и в края на учебната година. На децата от първа група се извършено ранно оценяване на потребностите от подкрепа за личностно развитие /скрининг тест/, за превенция на обучителни трудности по реда на чл.7, ал.3, т.1 от Наредбата за приобщаващо образование.
	1.2.Показатели за проследяване на резултатите
	Показателите за проследяване на резултатите включват знанията, уменията и способностите проявени в процеса на предучилищното образование и очакваните резултати по образователните направления, като се акцентира върху показатели свързани със социалното и емоционално развитие на детето.
	1.3. Описание на резултатите от предучилищното образование
	Резултатите от проследяването на постиженията на детето се вписват в дневника на групата. След края на първото полугодие и в края на учебното време главният учител обобщава резултатите на всички групи в детската градина.
	Родителите се информират от учителите в групата за индивидуалните резултати на детето. При запознаване с резултатите учителят трябва да подходи обективно, професионално, етично и толерантно към родителя.
	2.Методи и форми за проследяване на резултатите от предучилищното образование
	2.1.Методи
	2.1.1.Наблюдение
	Основният метод за проследяване постиженията на децата е наблюдението. То е процес от целенасочено наблюдение на детското поведение в различни ситуации, в различни моменти, в различни среди, по време на ежедневните занимания в продължение на цялата учебна година.
	Наблюдението е един от многото начини за събиране на информация относно функционирането на децата като цяло. Най-ефективно и информативно е наблюдението на детето в неговата естествена среда, която включва-неговия дом и детска група. Тази среда предоставя на детето широки възможности за ежедневна изява и проява на различните му знания, способности, начин на поведение, както и неговите затруднения.
	Наблюдението на детето в естествената му среда има много предимства за него:
· Детето се намира ва позната и защитена среда, в която е адаптирано и привикнало да се занимава с ежедневни дейности;
· Чувства се свободно, сигурно и значимо, в резултат на което може да разкрие пред наблюдаващия своите силни страни, знания и умения, наред с ограниченията и затрудненията си;
Събраната информация от наблюденията служи за основа при тълкуването на резултатите от развитието и извеждането на съответните изводи и насоки за следващия възрастов период.
Цели на наблюдението:
· Опознава индивидуалното развитие на децата чрез установяване на техните характерни възрастови и индивидуални особености: нужди, способности, обноски, ограничения и затруднения
· Планира индивидуална програма за развитие на детето през учебната година, която е насочена към детския потенциал и затруднения
· Проследяване настъпилите промени при децата през учебната година
· Периодично уведомява родителите за функционирането на детето в детската градина
Видове наблюдения:
· Наблюдение, в което учителят не участва-Задачата при тип наблюдение е учителят само и единствено да наблюдава и проучва автентичността на детето в обичайните естествени условия и действия в детската група, без да се включва в разговор с него или да се намесва по някакъв начин в ситуацията/играта/общуването, който би могъл да повлияе върху неговото поведение.
· Наблюдение, в което учителят е участник-Задачата при този тип наблюдение е учителят-наблюдател да участва в дейностите на детето. Например: даване на разяснения; задаване на насочващи въпроси; използване езика на тялото; подготвяне на обстановката за извършване на някаква дейност; съучастник в играта; поощряване на другите деца да се сближат с наблюдаваното дете и др.
2.1.2. Познавателна задача
Задачите, които са използвани за установяване резултатите по седемте образователни направления през учебната година са два вида:
· Задачите са структуриран отговор, които се използват за проследяване на възприемането на знанията, тяхното разбиране и приложението им. Смята се, че този вид задачи имат по-висока степен на обективност, който от своя страна допринася за надеждността на измерването на резултатите от развитието.
· Задачи със свободен отговор се използват при установяване на изпълнителски умения-пеене, свирене, рисуване, моделиране, конструиране-при които се проследява тяхното изпълнение и анализира крайния резултат, който във всички случаи ще бъде уникален за всяко дете.
2.1.3. Продукти от дейността на децата
По време на цялостния престой на детето в детската градина, чрез активното му участие във всички видове дейности, то създава различни по характер продукти/фантастични разкази, игри, рисунки, апликации, конструктивни и хартиени модели, пластилинови фигури и форми и др./. Част от тези произведения могат да се съхраняват в хартиен вариант, други-да бъдат документирани чрез видео и снимки и да се съхраняват в портфолиото на детето. Те имат изключителна стойност при проследяване на резултатите от образователния процес, документирайки развитието, креативността и успеваемостта на детето.
2.1.4. Социометрични методи
Всяка детска група има свой специфичен облик, който е повлиян от взаимоотношенията между децата вътре в групата и от подходите на детските учители. Социометрията описва и анализира социалните взаимоотношения и структура в групи с помощта на социограма и социоматрица.
2.2. Форми за проследяване на постиженията
2.2.1. Портфолио
В хода на предучилищното образование постиженията на детето се отразяват в детско портфолио, което е своеобразен запис на детското развитие от първа възрастова група и продължава до края на подготвителна група.
Портфолио – буквално означава „запис“. Когато става въпрос за детско портфолио, имаме предвид „запис“ на етапите от процеса на адаптиране, игра и учене, както и постиженията по различните образователни направления. Портфолиото онагледява етапите през които преминава детето, прави ги „видими“ и помага на детския учител да направи съответни изводи и препоръки относно по-нататъшното личностно развитие на детето, и по този начин може да подпомогне и родителя.
За разлика от другите методи за оценяване, които дават информация за моментното състояние, портфолиото отразява развитието на детето, като процес. За да се постигне този ефект, материалите включени в портфолиото трябва да бъдат събирани по време на целия престой на детето в детската градина.
	Цел: Хронологично и автентично проследяване на резултатите от социализацията, възпитанието и обучението на детето в детската градина.
	Видове: Според носителят на информация портфолиото може да бъде: хартиено или електронно портфолио.

МЕХАНИЗЪМ ЗА ВЗАИМОДЕЪСТВИЕ МЕЖДУ УЧАСТНИЦИТЕ В ПРЕДУЧИЛИЩНОТО ОБРАЗОВАНИЕ

	Принципи на взаимодействие – взаимно доверие, уважение на различията, хуманизъм и толерантност, равнопоставеност, прозрачност, информираност, ангажираност, отговорност, демократичност, диалог, подкрепа без предразсъдъци, положителна нагласа. 
	Сътрудничество и взаимодействие между детска градина и семейство е от значение за адаптирането на детето към правилата на образователната институция и за развиване на самоувереност и чувство за принадлежност. Постига се две нива – ниво група и на ниво детска градина.
1. Форми на сътрудничество и взаимодействие между детска градина и семейство:
1.1.Индивидуални форми на сътрудничество – провежда се по договаряне, по инициатива на родители и учители.
· Индивидуални разговори – обмен на идеи още преди приема на детето и при постъпване с опознавателна цел-информативен разговор с цел запознаване на родителя с резултати от предучилищното образование – среща, разговор, когато конкретна ситуация го прави необходима – Рутинни разговори – с цел информация за промени в детското развитие и поведение.
· Индивидуални консултации – ежедневни и в определения за ДГ ден за консултации. Провеждат са по инициатива на учители (за споделяне на наблюдавани затруднения, които изискват намеса на външен експерт) или родители.
· Семейни консултации – от психолог, логопед, педагог / специален педагог;
· Други индивидуални форми – телефонно обаждане, съобщение по имейл, съобщение със средства на интернет
1.2.Групови форми на сътрудничество с родителите:
· Модел на адаптация с присъствие на родител при постъпване в първа група в ДГ, със създадена рамка на адаптация;
· Родителските срещи – фиксирани в плана за сътрудничество и взаимодействие на всяка възрастова група;
· Група за подкрепа на родители – обучения, тренинги, делови и ролеви игри, споделяне и обмяна на идеи и опит;
1.3.Включване на родителите в процеса на предучилищното образование:
· Участие в изготвяне на годишен план на групата за сътрудничество и взаимодействие Детска градина – Семейство;
· Участие в основната форма на работа на детския педагог – Учител за един ден…;
· Участие в дни на отворените врати и съвместни мероприятия;
· Празници и мероприятия от плана за сътрудничество и взаимодействие на всяка възрастова група и на ДГ;
1.4.Други форми на комуникация – във връзка с периодично предоставяне на информация, относно промени в учебната програма, правилата на групата, предстоящи празници, важни събития в детската градина, статии или материали във връзка с детското развитие, новини от живота в детската градина, продукти от дейността на децата/рисунки, работни листове, снимки и др./ се използват следните форми:
· Информационни табла в детските групи за образователен акцент и тема на седмицата, предложения за съвместни игри, полезна информация, детско творчество, апели и послания;
· Опознаване съдържанието на педагогическия процес и на ежедневието в ДГ;
· Укрепване на родителска общност като важна институция;
· Информация във Фейсбук на ДГ и групи – за събития, детски успехи;
· Анкети, въпросници;
· Детско портфолио.
2.Сътрудничество между детска градина и други педагогически специалисти и институции, подпомагащи дейностите на детската градина
2.1.Сътрудничество с РУО и Община Свиленград – координиране на дейности, информираност, подкрепа и корекции, проектни предложения, кариерно развитие на педагогическите кадри, финансиране, оценка за законосъобразност и целесъобразност.
2.2.Сътрудничество със социални, здравни, културно-просветни институции и фирми – помощ при реализаране на различни мероприятия и дейности, обогатяване формите на педагогическо взаимодействие, подкрепа на потребностите и интересите на децата.

                                                                                                                                                                                             Приложение 2 – а

ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ В УЧЕБНО ВРЕМЕ

ОТ 15.09.2025г. ДО 31.05.2026г.  ВЪВ ВСИЧКИ ВЪЗРАСТОВИ ГРУПИ

	Часови интервал
	Основни и допълнителни форми на педагогическо взаимодействие

	06:00-08:30ч.
	Прием на децата, дейности по избор на децата, дейности организирани от детския учител с ежедневен, задължителен и периодичен характер


	08:30-09:00ч.
	Сутрешна закуска


	09:00-10:00ч.
	Педагогически ситуации


	10:00-10:30ч.
	Подкрепителна закуска


	10:30-11:30ч.
	Педагогически ситуации, дейности по избор на децата, дейности организирани от детския учител с ежедневен, задължителен и периодичен характер

	11:30-12:30ч.
	Подготовка за обяд и обяд


	12:30-13:00ч.
	Игри и подготовка за сън


	13:00-15:00ч.
	Следобеден сън


	15:00-15:45ч.
	Следобедна закуска


	15:45-18:00ч.
	Допълнителни дейности, дейности по избор на децата, дейности организирани от детския учител с ежедневен, задължителен и периодичен характер, изпращане на децата


    Приложение 2 - б
ДНЕВЕН РЕЖИМ ПРИ ЦЕЛОДНЕВНА ОРГАНИЗАЦИЯ В НЕУЧЕБНО ВРЕМЕ
ОТ 01.06.2026г. ДО 14.09.2026г.  ВЪВ ВСИЧКИ ВЪЗРАСТОВИ ГРУПИ

	Часови интервал
	Основни и допълнителни форми на педагогическо взаимодействие

	06:00-08:30ч.
	Прием на децата, дейности по избор на децата, дейности организирани от детския учител с ежедневен, задължителен и периодичен характер


	08:30-09:00ч.
	Сутрешна закуска


	09:00-10:00ч.
	Дейности по избор на децата, дейности организирани от детския учител с ежедневен, задължителен и периодичен характер


	10:00-10:30ч.
	Подкрепителна закуска


	10:30-11:30ч.
	Дейности по избор на децата, дейности организирани от детския учител с ежедневен, задължителен и периодичен характер


	11:30-12:30ч.
	Подготовка за обяд и обяд


	12:30-13:00ч.
	Игри и подготовка за сън


	13:00-15:00ч.
	Следобеден сън


	15:00-15:45ч.
	Следобедна закуска


	15:45-18:00ч.
	Дейности по избор на децата, дейности организирани от детския учител с ежедневен, задължителен и периодичен характер, изпращане на децата

